PREDMET: Provođenje skraćenog e-savjetovanja

- obrazloženje, dostavlja se

Poštovani,

u tijeku je izrada Nacrta prijedloga Pravilnika o provedbi Programa potpore za unaprjeđenje uzgoja izvornih pasmina peradi za razdoblje od 2021. do 2023. godine

Predloženim Nacrtom Pravilnika o provedbi Programa potpore za unaprjeđenje uzgoja izvornih pasmina peradi za razdoblje od 2021. do 2023. godine propisuju se između ostalog uvjeti prihvatljivosti korisnika i kljunova unutar Programa te vrijeme podnošenja Zahtjeva za potporu. Budući da je rok za podnošenje zahtjeva za potporu iznimno za 2021. godinu do 20. listopada smatramo da je nužno što hitnije donijeti Pravilnik kako bi korisnici mjere iz predmetnog Programa mogli pravovremeno podnijeti Zahtjev te ostvariti potporu.

Člankom 11. Zakona o pravu na pristup informacijama („Narodne novine“, br. 25/13, 85/15) propisano je trajanje e-savjetovanja, u pravilu, 30 dana. Ovim putem dostavljamo obrazloženje zbog kojeg tražimo skraćeno e-savjetovanja od 7 dana zbog izvanrednih uvjeta radi kojih nije moguće provesti e-savjetovanje u propisanom zakonskom roku.

Slijedom navedenoga, molimo Vas odobrenje za provođenje skraćenog e-savjetovanja u trajanju od 7 dana, a u svrhu potpunog iskorištenja sredstava Programa te pravovremenog donošenja provedbenog akta.

S poštovanjem,

Gordana Duvnjak